Olukord metsas oli parem kui eile, sest osa puid olid lume alt püsti tõusnud. Aga mis murdunud, need jäävadki külili. Kõige suuremad kahjustused on toomingatel. Hoidsin siiani puisniidul suuri toomingaid alles, aga tänaseks on suurem osa  neist juba maapinna lähedalt murdunud. Koor ja osa tüvest hoiavad puid kinni ja päriselt nad ei hukku. Oksad puha vastu maad ja kui neid ära ei korista, võtavad nad peagi uued juured alla ja siis pole sel võpsikul enam otsa ega äärt. Seega - saag sisse.